ນັກທ່ຽວທ່ອງ ພາກັນລຸຫລັ່ງ ໄປຢ້ຽມຢາມມຽນມາ (ເບິ່ງວີດີໂອລາວ/ອັງກິດ)
ນັບ​ຕັ້ງ​ແຕ່​ການ​ປ່ອຍ​ຕົວ ທ່ານ​ນາງ​ອອງຊານ ຊູ​ຈີ ​ໃນ​ປີ 2010 ນັ້ນ ທຸລະ​ກິດ​ທ່ອງທ່ຽວ​ຢູ່​ໃນ​ມຽນມາ​​ ໄດ້​ເພີ່ມ​ທະວີຂຶ້ນເປັນ 2 ເທົ່າໂຕ.
ການປະຕິຮູບຕ່າງໆດ້ານການເມືອງຂອງມຽນມາ ໄດ້ດຶງດູດຄວາມສົນໃຈ ຈາກນານາຊາດ ແລະສົ່ງຜົນໃຫ້ອຸດສາຫະກໍາທ່ອງທ່ຽວຂອງປະເທດ ທີ່ກໍາລັງກໍ່ຮ່າງຂຶ້ມານັ້ນ ມີຄວາມຄຶກຄັກ ຂະຫຍາຍໂຕຂຶ້ນມາຢ່າງໃຫຍ່ ບັນດາໂຮງແຮມ ແລະພວກຈັດການທ່ອງທ່ຽວທັງຫລາຍ ກໍາລັງພາກັນຂົນຂວາຍເພື່ອໃຫ້ສາມາດ ຮອງຮັບຄວາມຮຽກຮ້ອງຕ້ອງການ ທີ່ນັບມື້ເພີ່ມທະ ວີຂຶ້ນ ຈາກພວກນັກທ່ອງທ່ຽວທີ່ກະຕືລືລົ້ນ ທີ່ຈະໄດ້ເຫັນປະເທດມຽນມາ ທີ່ກໍາລັງຢູ່ໃນທ່າມ ກາງການຜັນປ່ຽນນັ້ນ ຜູ້ສື່ຂ່າວວີໂອເອ Danielle Berstein ມີລາຍງານກ່ຽວກັບເລື້ອງນີ້ ມາຈາກນະຄອນຢ່າງກຸ້ງ ຊຶ່ງດາຣາຈະນໍາມາສະເນີທ່ານ ເມື່ອອາທິດແລ້ວນີ້ ທີ່ນະຄອນຢ່າງກຸ້ງ ນາງສາວມຽນມາ ຈໍານວນ 20 ຄົນ ໄດ້ເຂົ້າປະ ກວດເອົາຕໍາແໜ່ງ ເທພີທ່ອງທ່ຽວມຽນມາປີ 2012 ຊຶ່ງເປັນການປະກວດສາວງາມທີ່ຈັດ ຂຶ້ນໂດຍຄະນະກໍາມະການທ່ອງທ່ຽວ ເພື່ອດຶງດູດເອົາພວກທ່ອງທ່ຽວຈາກຕ່າງປະເທດ ທ່ານ Kyaw Htun ເລຂາຄະນະກໍາມະການການທ່ອງທ່ຽວ ກ່າວວ່າ ການສະໜັບ ສະໜຸນໃຫ້ມີ“ການທ່ອງທ່ຽວແບບທີ່ມີຄວາມຮັບຜິດຊອບ” ຂອງທ່ານນາງ ອອງ ຊານ ຊູຈີ ເມື່ອປີຜ່ານມານີ້ ແມ່ນໄດ້ເປັນການສົ່ງເສີມທີ່ສໍາຄັນ ຢູ່ໃນມຽນມາ ທ່ານ Htun ໃຫ້ຂໍ້ສັງເກດວ່າ: ນັບຕັ້ງແຕ່ການປ່ອຍຕົວທ່ານນາງອອງຊານ ຊູຈີ ຈາກການກັກບໍລິເວນໃນປີ 2010 ນັ້ນ ທຸລະກິດການທ່ອງທ່ຽວຢູ່ໃນມຽນມາ ກໍໄດ້ເພີ່ມທະວີ ຂຶ້ນເປັນສອງເທົ່າຕົວ ແລະກໍຄາດວ່າ ຈະເພີ່ມຂຶ້ນໄປເລື້ອຍໆ ໃນ ອັດຕາ 30 ເປີເຊັນຕໍ່ປີ ການໂດດດ່ຽວດ້ານການເມືອງຂອງມຽນມາ ແມ່ນໄດ້ເຮັດໃຫ້ພວກນັກທ່ອງທ່ຽວທີ່ເຄີຍມີ ມານັ້ນເຫີນຫ່າງໄປ ມາບັດນີ້ ແມ່ນການ ໂດດດ່ຽວດັ່ງກ່າວ ແລະການປະຕິຮູບທາງ ການເມືອງທີ່ກໍາລໍງດໍາເນີນໄປຢູ່ໃນຂະນະນີ້ ທີ່ກໍາລັງດຶງດູດເອົາພວກນັກທ່ອງທ່ຽວໜ້າ ໃໝ່ ຊຶ່ງບາງຄົນກໍຍັງມີຄວາມວິຕົກຢູ່ ທີ່ຈະ ໄປຢາມມຽນມານັ້ນ ດັ່ງເຊ່ນນາງ Mari Nakogawa ນັກທ່ອງທ່ຽວຈາກຍີ່ປຸ່ນ ທີ່ກ່າວວ່າ: ປັດຈຸບັນນີ້ ບັນດາໂຮງແຮມຕ່າງໆໃນມຽນມາ ຈະຕ້ອງໄດ້ຈອງກັນໄວ້ເປັນຫລາຍໆເດືອນ ລ່ວງໜ້າ ສົ່ງຜົນໃຫ້ລາຄາຄ່າຫ້ອງພັກແພງຂຶ້ນ ເປັນສອງເທົ່າຕົວ ຢູ່ບາງບ່ອນ ແຕ່ວ່າ ບໍ່ແມ່ນແຕ່ພວກນັກທ່ອງທ່ຽວເທົ່ານັ້ນທີ່ຢາກຈະໄປຢ້ຽມຢາມມຽນມາ ນາຍ Alex Ruther ຜູ້ຈັດການໂຮງແຮມ Savoy Hotel ຊຶ່ງເປັນເຄືອໂຮງແຮມລະດັບນໍາໜ້າຂອງໂລກ ກ່າວວ່າ: ສໍາລັບພວກນັກທ່ອງທ່ຽວຂອງມຽນມາ ເຊັ່ນພວກນີ້ທີ່ກໍາລັງທ່ຽວຊົມເຈດີ Shwedagon ທີ່ມີຊື່ສຽງຂອງມຽນມາ ທັງສິ່ງດຶງດູດເກົ່າໆແບບນີ້ ແລະການປ່ຽນແປງໃໝ່ໆ ແມ່ນເປັນ ສິ່ງລໍ້ໃຈໃຫ້ພວກເຂົາເຈົ້າຢາກມາຢ້ຽມຢາມ